Xustamente dende esi intre -la mañana del 8 xunu de 1808-, los acontecimientos y les iniciatives britaniques enbredaes a ayudar al Principáu subleváu, sucederánse anaína. La primer carta de Canning al so soberanu sobre los asuntos d'Asturies y asina comu la puesta d'ésti, tán fechaes n'entrambos los dos casos el mesmu día 8. E1 día 9, los diputaos asturianos entreguen a Canning el so primer memorial de peticiones. Esi mesmu día, Lord Colchester será'l primer memorial de peticiones. Esí mesmu día, Lord Colchester sera'l primer particular n'espeyar, nel so diariu, la llegada de los diputaos a Londres. Mesmu'1 9 comu'l 10, el diariu The Times dedicará sendos editoriales a la defensa de la causa asturiana. La reacción de Wellesley Pole tres la so entrevista colos asturianos tampocu nun se fai esperar: el día 11 firma tres ordes, empobinaes respeutivamente a los almirantes, Montagu, Youn Gambier, nel sen d'unviar un emisariu a Xixón, aperiar una nave con idénticu destín y bloquear la costa allugada ente Bayona y Cabu Peñes. El mesmu 11 Canning propondrá al rei una rempuesta oficial a la Xunta Xeneral, apelando a lo peligroso d'un retrasu na concesión d'ayuda británica al Principáu y, enriba too, al fechu constatáu de que la Xunta Xeneral "ye un organismu oficial y llexitimu... y non un conceyu abiertu iguáu espontáneamente poles desixencies del momentu". Tala rempuesta tendrá la sanción real el 12 de xunu, y materializaráse na fundamental carta de Canning a los comisionaos asturianos fechada esi mesmu día, na que, en nome del rei d'Inglaterra, el secretariu del Foreign Office ufierta "tola asistencia y ayuda a un esfuerzu tan magnánimu y loable" comu'1 que lleva'1 Principáu nel so alzamientu contra Napoleón.